**NR. 11658/24.02.2020**

**REFERAT DE APROBARE**

a proiectului de hotărâre

privind aprobarea încheierii unui contract de asociere între Municipiul Sfântu Gheorghe prin Consiliul Local al Municipiului Sfântu Gheorghe, Județul Covasna prin Consiliul Județean Covasna și Fundația Sapientia.

Având în vedere că in centrul municipiului Sfântu Gheorghe există mai multe clădiri nefuncționale, autoritatea administrației publice locale intenționează să realizeze printr-un parteneriat public-privat reabilitarea și modernizarea întregii zone prin edificarea unui ”Centru multifuncțional” în scopul creării și dezvoltării infrastructurii instituțiilor de interes public local, județean, de cultură, centrelor destinate tinerilor, studenților ș.a.

Dezvoltarea universitară a localității, precum și intenția autorităților administrației publice locale și județene de a înscrie localitatea în rândul centrelor universitare-culturale importante din zonă și nu numai, impune realizarea unei infrastructuri moderne, europene acestor instituții, prin realizarea unui ”centru multifuncțional” în condițiile Contractului de asociere, anexă la proiectul de hotărâre din care face parte integrantă.

Întrucât, prioritatea declarată a autorităților administrației publice locale si județene este sprijinirea activităților culturale, educaționale și de tineret, realizarea ”Centrului multifuncțional” se înscrie în acest deziderat si totodată și în strategia de dezvoltare locală, motiv pentru care propun adoptarea de către Consiliul Local al Municipiului Sfântu Gheorghe, a proiectului de hotărâre privind aprobarea încheierii unui contract de asociere între Municipiul Sfântu Gheorghe prin Consiliul Local al Municipiului Sfântu Gheorghje, Județul Covasna prin Consiliul Județean Covasna și Fundația Sapientia.

PRIMAR,

ANTAL ÁRPÁD ANDRÁS

**NR.11659/24.02.2020**

**RAPORT DE SPECIALITATE**

privind aprobarea încheierii unui contract de asociere între Municipiul Sfântu Gheorghe prin Consiliul Local al Municipiului Sfântu Gheorghe, Județul Covasna prin Consiliul Județean Covasna și Fundația Sapientia.

Prezentul raport de specialitate s- a elaborat pentru fundamentarea adoptării unei hotărâri de către Consiliul Local al Municipiului Sfântu Gheorghe având ca obiect aprobarea încheierii unui contract de asociere între Municipiul Sfântu Gheorghe prin Consiliul Local al Municipiului Sfântu Gheorghe, Județul Covasna prin Consiliul Județean Covasna și Fundația Sapientia.

**Starea de fapt**

În centrul municipiului Sfântu Gheorghe există mai multe clădiri nefuncționale, care sub aspect urbanistic nu se încadrează în cerințele unui centru modern de localitate de mărimea unui municipiu cum este Sfântu Gheorghe. Pentru a remedia această stare de fapt, autoritatea administrației publice locale intenționează să realizeze printr-o asociere, reabilitarea și modernizarea întregii zone prin edificarea unui ”Centru multifuncțional” în scopul creării și dezvoltării infrastructurii instituțiilor de interes public local, județean, de cultură, centrelor destinate tinerilor, studenților ș.a.

Dezvoltarea universitară a localității, precum și intenția autorităților administrației publice locale și județene de a înscrie localitatea în rândul centrelor universitare-culturale importante din zonă și nu numai, impune realizarea unei infrastructuri moderne, europene acestor instituții, prin realizarea unui ”centru multifuncțional” în condițiile Contractului de asociere, anexă la proiectul de hotărâre din care face parte integrantă.

Întrucât, prioritatea declarată a autorităților administrației publice locale si județene este sprijinirea activităților culturale, educaționale și de tineret, realizarea ”Centrului multifuncțional” se înscrie în acest deziderat si totodată și în strategia de dezvoltare locală, motiv pentru care consider oportună adoptarea de către Consiliul Local al Municipiului Sfântu Gheorghe, a proiectului de hotărâre privind aprobarea încheierii unui contract de asociere între Municipiul Sfântu Gheorghe prin Consiliul Local al Municipiului Sfântu Gheorghje, Județul Covasna prin Consiliul Județean Covasna și Fundația Sapientia.

Obiectul contractului care urmează a fi încheiat îl constituie asocierea părților în scopul finanțării și realizării în comun a unui ”Centru multifuncțional” pe terenul/terenurile proprietatea acestora, aduse la dispoziția asocierii, conform datelor de identificare cuprinse în Anexa nr. 1 la proiectul de hotărâre, pentru facilitarea activităților cultural-educative și de tineret, ale unor instituții publice de interes local și județean, respectiv în scopul exploatării centrului multifuncțional realizat.

Pentru realizarea obictivului de investiție”Centru multifuncțional” părțile își exprimă acordul pentru alipirea terenurilor identificate în Anexa nr. 1, aduse la dispoziția asocierii, în condițiile documentației topografice de alipire, ce se va întocmi după demolarea construcțiilor aflate pe aceste terenuri, fiecare parte contractantă devenind coproprietar al parcelei de teren nou create prin alipire, în cota parte aferentă, stabilită după întinderea dreptului de proprietate avut anterior alipirii.

Contribuția financiară a părților, pentru realizarea obiectivului ”Centru multifuncțional”, se va stabili după aprobarea documentațiilor tehnico-economice de către autoritățile contractante, conform devizului general anexă a studiului de fezabilitate.

Prin Asocierea ce se va realiza nu se va crea o persoană juridică nouă. Toate hotărârile cu privire la pregătirea și realizarea obiectivului de investiție vor fi luate prin votul unanim al părților. Pentru o mai bună și eficientă urmărire a stadiului de realizare a investiției, atât în faza de proiectare cât și în faza de execuție, părțile stabilesc că Municipiul Sfântu Gheorghe va fi liderul Asocierii. Totodată, părțile vor desemna, prin hotărâre, câte un reprezentant care să facă parte din Comisia de supraveghere a realizării obiectului asocierii. Prin hotărârea de desemnare a reprezentantului lor, autoritățile deliberative vor stabili limitele mandatului acestor reprezentanți, precum și drepturile și obligațiile acestora. În mod similar va proceda și Fundația Sapientia, cu precizarea că în cazul acesteia hotărârea /decizia va fi emisă de Consiliul director.

**Temeiul de drept.**

Potrivit prevederilor art. 129 alin (1) din Ordonanța de urgență a Guvernului nr. 57/2019 privind Codul administrativ: ”***Consiliul local are inițiativă și hotărește, în condițiile legii, în toate problemele de interes local****, cu excepția celor care sunt date prin lege în competența altor autorități ale administrației publice locale sau centrale*”,

Potrivit alin (2) din același act normativ: Consiliul local are următoarele categorii de atribuții: ”*b)* *atribuții privind dezvoltarea economico-socială și de mediu a comunei, orașului sau municipiulu*i;” iar

potrivit alin. (4) lit. (e) ”***aprobă strategiile privind dezvoltarea economică, socială și de mediu a unității administrativ-teritoriale***”.

De asemenea, potrivit art. 129 alin. (1) lit e) consiliul local ***are atribuții privind cooperarea interinstituțională pe plan intern și extern***, sens în care, în conformitate cu alin (9) lit. a) din același articol: ”***hotărăște, în condițiile legii cooperarea sau asocierea cu persoane juridice române sau străine, în finanțării și realizării în comun a unor acțiuni, lucrări, servicii sau proiecte de interes public local***.”

Pentru aceste considerente, propun Consiliului local al municipiului Sfântu Gheorghe adoptarea unei hotărâri privind aprobarea încheierii unui contract de asociere între Municipiul Sfântu Gheorghe prin Consiliul Local al Municipiului Sfântu Gheorghe, Județul Covasna prin Consiliul Județean Covasna și Fundația Sapientia pentru realizarea în comun a ”Centrului multifuncțional”

**Șef Serviciu juridic**

**Morar Edith**